Γη του Φραγκίσκου Ιωσήφ

Η Γη του Φραγκίσκου Ιωσήφ (ρωσικά: Земля Франца-Иосифа, Ζέμλιγια Φράντσα-Γιόσιφα) είναι ακατοίκητο αρχιπέλαγος που βρίσκεται στον Αρκτικό Ωκεανό. Το αρχιπέλαγος αποτελεί το βορειότερο σημείο της περιφέρειας Αρχάγγελσκ της Ρωσίας, αλλά και της Ευρώπης, καθώς και της Ασίας. Συγκεκριμένα, το ακρωτήριο Φλίγκελι στη νήσο Ροδόλφου είναι το βορειότερο σημείο στο Ανατολικό Ημισφαίριο, σε συντεταγμένες 81°50'N, 59°14'E.

Το αρχιπέλαγος αποτελείται από 192 νησιά, που καλύπτουν έκταση 16.134 τετ. χλμ., εκτεινόμενα σε απόσταση 375 χλμ. από Δύση σε Ανατολή και 234 χλμ. από Βορρά σε Νότο. Το υψηλότερο σημείο βρίσκεται 670 μέτρα πάνω από τη μέση στάθμη της θάλασσας, αλλά σε γενικές γραμμές τα νησιά είναι επίπεδα. Τα μεγαλύτερα νησιά είναι η Γη του Πρίγκηπος Γεωργίου (Ζεμλιά Γκεόργκα), η Γη του Βίλτσεκ, η Νήσος Γκράχαμ Μπελ, η Γη της Αλεξάνδρας (Ζέμλια Αλεξάντρι), η νήσος Χωλ και η νήσος Σόλσμπερι. Το μεγαλύτερο μέρος των νησιών καλύπτεται από παγετώνες και μόνιμα παγωμένο έδαφος.

Το αρχιπέλαγος ανακαλύφθηκε από Νορβηγούς φαλαινοθήρες το 1865, ωστόσο η ανακάλυψη δεν ανακοινώθηκε ευρύτερα. Το όνομά του προέρχεται από τον αυτοκράτορα Φραγκίσκο Ιωσήφ Α΄ της Αυστρίας και το έδωσε η αποστολή προς το Βόρειο Πόλο της Αυστροουγγαρίας του 1873 που έκανε και την πρώτη επίσημη αναφορά για την ύπαρξή του αρχιπελάγους. Τα νησιά, αν και διεκδικούμενα από τη Νορβηγία, προσαρτήθηκαν από τη Σοβιετική Ένωση το 1926, η οποία εγκατέστησε μικρά ερευνητικά, συνοριακά και στρατιωτικά φυλάκια και, την περίοδο του Ψυχρού Πολέμου, δύο αεροδρόμια. Τα νησιά αποτελούν καταφύγιο άγριας φύσης από το 1994 και από το 2012 τμήμα του Ρωσικού Αρκτικού Εθνικού Πάρκου.

Ακολουθεί κατάλογος των κυριότερων νησιών της Γη του Φραγκίσκου Ιωσήφ, τα οποία κατά σειρά μεγέθους είναι:

Νησί ρωσικά  Έκτασηkm²ΥψόμετροmΖέμλια Γκεόργκα (Γη του Γεωργίου)Земля Георга2.820,8416Γη του ΒίλτσεκЗемля Вильчека2.203,3606Νήσος Γκράχαμ ΜπελОстров Греэм-Белл1.556,6509Γη της ΑλεξάνδραςЗемля Александры1.095,3382ΧωλОстров Галля1.049,4502ΣόλσμπεριОстров Солсбери960,0482ΜακλίντοκОстров Мак-Клинтока611,5521ΤζάκσονОстров Джексона521,4481Λα ΡόνσιερОстров Ла-Ронсьер478,3431ΧούκερОстров Гукера459,8576ΖίγκλερОстров Циглера448,0554ΤσαμπОстров Чамп374,3507ΛουίτζιОстров Луиджи370,6468ΣαλμОстров Сальм344,0343Καρλ ΑλεξάντερОстров Карла-Александра329,2365Νήσος ΡούντολφОстров Рудольфа295,5461ΝόρθμπρουκОстров Нортбрук288,6344Νήσος Εύα-ΛιβОстров Ева-Лив288,0381Βίνερ ΝόιστατОстров Винер-Нёйштадт237,0620Νήσος ΜπρουςОстров Брюса190,8301Νήσος ΝάνσενОстров Нансена164,1372Νήσος ΠέιερОстров Пайера160,0284Νήσος ΡάινερОстров Райнера139,8284Νήσος ΧέιςОстров Хейса132,2242Νήσος ΓκρίλιОстров Грили127,2447Νήσος ΆρτουρОстров Артура111,2275 Υπόλοιπα νησιά   377,1    Γη του Φραγκίσκου Ιωσήφ Земля Франца-Иосифа  16.134  620

 Παραπομπές 

Κατηγορία:Νησιά της Ρωσίας
Κατηγορία:Αρκτικός Ωκεανός